Publication: Magyar Közlöny
Issue: MK-2002-20 (Year: 2002, Number: 20)
Era: 1990-2004
Section: 
Paragraph Index: 489

7. Cikk A beiktatott mûszaki világ-elõírások alkalmazása és tájékoztatás az alkalmazásról 7.1. A Szerzõdõ Fél, amely megszavazza a mûszaki világ-elõírás beiktatását a jelen egyezmény 6. Cikke szerint, köteles a mûszaki elõírást a hazájában alkalmazott olyan eljárásnak alávetni, mely az ilyen mûszaki elõírást bevezeti saját jogrendjébe és ebben gyors, végleges döntésre kell törekednie. 7.2. A Szerzõdõ Fél, amely egy beiktatott mûszaki világelõírást bevezet saját jogrendjébe, errõl írásos jegyzékben értesíti a Fõtitkárt megjelölve azt a napot, amelytõl megkezdi ezen elõírás alkalmazását. A jegyzéket az elõírás bevezetésére vonatkozó döntés meghozatalától számított 60 napon belül kell megküldeni. Ha a beiktatott mûszaki világ-elõírás több szigorúsági vagy követelményszintet tartalmaz, az értesítésben külön meg kell határozni, hogy a Szerzõdõ Fél melyik szigorúsági vagy követelményszintet választja. 7.3. A jelen Cikk 7.1. bekezdésében meghatározott Szerzõdõ Fél, amely úgy határoz, hogy mégsem vezeti be a beiktatott mûszaki világ-elõírást a saját jogrendjébe, e döntésérõl írásban köteles értesíteni a Fõtitkárt, és ezt meg kell indokolnia. Az értesítést a határozathozatal napjától számított hatvan (60) napon belül kell megküldeni. 7.4. A jelen Cikk 7.1. bekezdésében meghatározott Szerzõdõ Fél, amely az elõírásnak a Világ Gyûjteménybe való felvétele napjától számított egyéves idõszak végéig sem vezette be a mûszaki elõírást a saját jogrendjébe, vagy úgy határoz, hogy nem is fogja azt bevezetni, köteles jelentést tenni arról, hogy mi ezen elõírás jogállása a hazai eljárásban. Az elõírás jogállásáról szóló jelentést minden további egyéves idõszakban be kell terjesztenie, ha a fenti intézkedések egyikét sem tette meg ezen idõszak végéig. A jelen bekezdésben elõírt jelentést: 7.4.1. úgy kell kidolgozni, hogy az ismertesse az elmúlt évben az elõírás hazai jogrendbe illesztése, és végsõ döntéshozatal céljából tett lépéseket és az ilyen határozat feltételezett idõpontját; és 7.4.2. a jelentéstételre elõirányzott egyéves idõszak vége után legkésõbb 60 napon belül kell a Fõtitkár elé terjeszteni. 7.5. A Szerzõdõ Fél, amely engedélyez egy beiktatott mûszaki világ-elõírásnak megfelelõ terméket anélkül, hogy bevezetné a mûszaki világ-elõírást a saját jogrendjébe, írásban köteles tájékoztatni a Fõtitkárt azon a napon, amikor megkezdte az ilyen termék engedélyezését. A Szerzõdõ Fél az ilyen engedélyezés megkezdése után hatvan (60) napon belül köteles az értesítést megküldeni. Ha a beiktatott mûszaki világ-elõírás több szigorúsági vagy követelményszintet tartalmaz, az értesítésben meg kell határozni, hogy a Szerzõdõ Fél melyik szigorúsági vagy követelményszintet választja. 7.6. A Szerzõdõ Fél, amely bevezette saját jogrendjébe a beiktatott mûszaki világ-elõírást, úgy határozhat, hogy hatálytalanítja vagy módosítja az elfogadott elõírást. Ilyen határozat hozatala elõtt a Szerzõdõ Fél köteles írásban tájékoztatni a Fõtitkárt a szándékáról és lépésének indokairól. Az ilyen tájékoztatási kötelezettség azon Szerzõdõ Félre is vonatkozik, amely a 7.5. bekezdés szerinti termékeket engedélyezett, és amelynek szándékában áll az ilyen termékek engedélyezésének beszüntetése. A Szerzõdõ Fél a határozat hozatalától számított 60 napon belül köteles tájékoztatni a Fõtitkárt bármilyen módosított vagy új elõírás bevezetésére vonatkozó határozatáról. Kérésre a Szerzõdõ Fél haladéktalanul átadja a módosított vagy az új elõírás példányait a többi Szerzõdõ Félnek.

Source: https://magyarkozlony.hu/hivatalos-lapok/327732eb1b267479c71baf19dad8646c983fb5d0/dokumentumok/c4cc6045bedff7ea137df4857fb606a8d2a3ce61/letoltes